# Επίσημη Εφημερίδα C 320A/1η Σ

| | ISSN 1977-0901 |
| --- | --- |
| Επίσημη Εφημερίδα
  της Ευρωπαϊκής Ένωσης | C 320A |
| | |
| Έκδοση στην ελληνική γλώσσα | Ανακοινώσεις και Πληροφορίες | 59ο έτος1 Σεπτεμβρίου # 2016 |

ISSN 1977-0901

Επίσημη Εφημερίδα

της Ευρωπαϊκής Ένωσης

C 320A

Έκδοση στην ελληνική γλώσσα

Ανακοινώσεις και Πληροφορίες

59ο έτος1 Σεπτεμβρίου # 2016

---

| Ανακοίνωση αριθ | Περιεχόμενα | Σελίδα |
| --- | --- | --- |
| | V   Γνωστοποιήσεις |
| | ΔΙΟΙΚΗΤΙΚΕΣ ΔΙΑΔΙΚΑΣΙΕΣ |
| | Ευρωπαϊκή Επιτροπή |
| 2016/C 320 A/01 | Προκήρυξη θέσης αντιπροέδρου — Κοινοτικό Γραφείο Φυτικών Ποικιλιών (ΚΓΦΠ) (Έκτακτος/-η υπάλληλος στον βαθμό AD 12) — COM/2016/20015 | 1 |

Ανακοίνωση αριθ

Περιεχόμενα

Σελίδα

V   Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Επιτροπή

2016/C 320 A/01

Προκήρυξη θέσης αντιπροέδρου — Κοινοτικό Γραφείο Φυτικών Ποικιλιών (ΚΓΦΠ) (Έκτακτος/-η υπάλληλος στον βαθμό AD 12) — COM/2016/20015

1

---

| EL | |
| --- | --- |

EL

---

V Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Επιτροπή

| 1.9.2016 | EL | Επίσημη Εφημερίδα της Ευρωπαϊκής Ένωσης | CA 320/1 |
| --- | --- | --- | --- |

1.9.2016

EL

Επίσημη Εφημερίδα της Ευρωπαϊκής Ένωσης

CA 320/1

---

Προκήρυξη θέσης αντιπροέδρου

Κοινοτικό Γραφείο Φυτικών Ποικιλιών (ΚΓΦΠ)

(Έκτακτος/-η υπάλληλος στον βαθμό AD 12)

COM/2016/20015

(2016/C 320 A/01)

Ποιοι είμαστε

Το Κοινοτικό Γραφείο Φυτικών Ποικιλιών (ΚΓΦΠ) δημιουργήθηκε το 1994 με τον κανονισμό (ΕΚ) αριθ. 2100/94 του Συμβουλίου, της 27ης Ιουλίου 1994, για τα κοινοτικά δικαιώματα επί φυτικών ποικιλιών (1), όπως τροποποιήθηκε τελευταία με τον κανονισμό (ΕΚ) αριθ. 15/2008 της 20ής Δεκεμβρίου 2007 (2).

Ως κοινοτικός οργανισμός που διαθέτει νομική, διοικητική και οικονομική αυτονομία, το Γραφείο έχει ως αποστολή τη διαχείριση και παροχή κοινοτικών δικαιωμάτων επί φυτικών ποικιλιών· πρόκειται για ειδικού τύπου δικαιώματα διανοητικής ιδιοκτησίας για νέες φυτικές ποικιλίες. Το Γραφείο πρέπει ιδίως να λαμβάνει αποφάσεις σχετικά με τις αιτήσεις χορήγησης των εν λόγω δικαιωμάτων, που παρέχουν ενιαία προστασία της διανοητικής ιδιοκτησίας σε ολόκληρη την Ευρωπαϊκή Ένωση (ΕΕ).

Το Γραφείο έχει την έδρα του στην Angers της Γαλλίας και απασχολεί 45 υπαλλήλους. Ο ετήσιος προϋπολογισμός του ανέρχεται σε 15 εκατ. EUR περίπου. Το Γραφείο είναι πλήρως αυτοχρηματοδοτούμενο, κυρίως από τέλη που καταβάλλουν οι αιτούντες.

Για περισσότερες πληροφορίες μπορείτε να συμβουλευτείτε τον ακόλουθο ιστότοπο: http://www.cpvo.europa.eu

Τι προτείνουμε

Ο/η αντιπρόεδρος επικουρεί τον/την πρόεδρο στα καθήκοντα και τις αρμοδιότητές του/της, ιδίως σε ό,τι αφορά την εκπροσώπηση του Γραφείου και τη διασφάλιση της ηγεσίας, της διαχείρισης και της στρατηγικής διεύθυνσής του. Σε περίπτωση απουσίας ή κωλύματος του/της προέδρου, ο/η αντιπρόεδρος τον/την αναπληρώνει.

Τα καθήκοντα και οι εξουσίες του/της προέδρου περιλαμβάνουν μεταξύ άλλων τα ακόλουθα:

| — | λαμβάνει όλα τα αναγκαία μέτρα, συμπεριλαμβανομένης της έκδοσης εσωτερικών διοικητικών οδηγιών και της δημοσίευσης ανακοινώσεων, για να εξασφαλίζει τη λειτουργία του Γραφείου σύμφωνα με τις διατάξεις, τους κανόνες και τις κατευθυντήριες γραμμές της ΕΕ, |
| --- | --- |

—

λαμβάνει όλα τα αναγκαία μέτρα, συμπεριλαμβανομένης της έκδοσης εσωτερικών διοικητικών οδηγιών και της δημοσίευσης ανακοινώσεων, για να εξασφαλίζει τη λειτουργία του Γραφείου σύμφωνα με τις διατάξεις, τους κανόνες και τις κατευθυντήριες γραμμές της ΕΕ,

| — | καταρτίζει την κατάσταση των προβλεπόμενων εσόδων και εξόδων του Γραφείου και εκτελεί τον προϋπολογισμό του, |
| --- | --- |

—

καταρτίζει την κατάσταση των προβλεπόμενων εσόδων και εξόδων του Γραφείου και εκτελεί τον προϋπολογισμό του,

| — | ασκεί, έναντι του προσωπικού του Γραφείου, τις εξουσίες που έχουν ανατεθεί στα όργανα της ΕΕ από τον κανονισμό υπηρεσιακής κατάστασης των υπαλλήλων της ΕΕ και το καθεστώς που εφαρμόζεται επί του λοιπού προσωπικού, |
| --- | --- |

—

ασκεί, έναντι του προσωπικού του Γραφείου, τις εξουσίες που έχουν ανατεθεί στα όργανα της ΕΕ από τον κανονισμό υπηρεσιακής κατάστασης των υπαλλήλων της ΕΕ και το καθεστώς που εφαρμόζεται επί του λοιπού προσωπικού,

| — | υποβάλλει στο διοικητικό συμβούλιο σχέδια τροποποιήσεων του κανονισμού (ΕΚ) αριθ. 2100/94, των κανονισμών περί τελών, καθώς και άλλων κανόνων εφαρμογής ή τυχόν άλλων κανόνων που αφορούν τα κοινοτικά δικαιώματα επί φυτικών ποικιλιών. |
| --- | --- |

—

υποβάλλει στο διοικητικό συμβούλιο σχέδια τροποποιήσεων του κανονισμού (ΕΚ) αριθ. 2100/94, των κανονισμών περί τελών, καθώς και άλλων κανόνων εφαρμογής ή τυχόν άλλων κανόνων που αφορούν τα κοινοτικά δικαιώματα επί φυτικών ποικιλιών.

Ο/η πρόεδρος του ΚΓΦΠ δύναται να αναθέσει ορισμένα από τα καθήκοντά του/της στον/στην αντιπρόεδρο.

Τι αναζητούμε (κριτήρια επιλογής)

Οι υποψήφιοι πρέπει να έχουν:

a)   Πείρα στη διοίκηση και την ηγεσία, και ιδίως:

| — | ικανότητα προσωρινής διοίκησης οργανισμού του μεγέθους του ΚΓΦΠ, σε περίπτωση απουσίας ή κωλύματος του/της προέδρου, τόσο σε στρατηγικό όσο και σε επιχειρησιακό διοικητικό επίπεδο, |
| --- | --- |

—

ικανότητα προσωρινής διοίκησης οργανισμού του μεγέθους του ΚΓΦΠ, σε περίπτωση απουσίας ή κωλύματος του/της προέδρου, τόσο σε στρατηγικό όσο και σε επιχειρησιακό διοικητικό επίπεδο,

| — | πολύ καλή ικανότητα ανάπτυξης και εφαρμογής στρατηγικού οράματος, καθορισμού στόχων, διοίκησης και κινητοποίησης ομάδων σε πολυπολιτισμικό και πολυγλωσσικό περιβάλλον, |
| --- | --- |

—

πολύ καλή ικανότητα ανάπτυξης και εφαρμογής στρατηγικού οράματος, καθορισμού στόχων, διοίκησης και κινητοποίησης ομάδων σε πολυπολιτισμικό και πολυγλωσσικό περιβάλλον,

| — | αποδεδειγμένη πείρα στη διαχείριση δημοσιονομικών, χρηματοοικονομικών και ανθρώπινων πόρων σε εθνικό, ευρωπαϊκό και/ή διεθνές πλαίσιο. |
| --- | --- |

—

αποδεδειγμένη πείρα στη διαχείριση δημοσιονομικών, χρηματοοικονομικών και ανθρώπινων πόρων σε εθνικό, ευρωπαϊκό και/ή διεθνές πλαίσιο.

β)   Τεχνικές γνώσεις, και ιδίως:

| — | πείρα και πολύ καλή γνώση των θεμάτων που αφορούν τα δικαιώματα επί φυτικών ποικιλιών, την καταχώριση φυτικών ποικιλιών ή συναφείς τομείς, |
| --- | --- |

—

πείρα και πολύ καλή γνώση των θεμάτων που αφορούν τα δικαιώματα επί φυτικών ποικιλιών, την καταχώριση φυτικών ποικιλιών ή συναφείς τομείς,

| — | καλή γνώση των πολιτικών της ΕΕ στους τομείς της διανοητικής ιδιοκτησίας, των δικαιωμάτων επί φυτικών ποικιλιών, συναφών διεθνών δραστηριοτήτων και άλλων πολιτικών σχετικών προς τις δραστηριότητες του Γραφείου, |
| --- | --- |

—

καλή γνώση των πολιτικών της ΕΕ στους τομείς της διανοητικής ιδιοκτησίας, των δικαιωμάτων επί φυτικών ποικιλιών, συναφών διεθνών δραστηριοτήτων και άλλων πολιτικών σχετικών προς τις δραστηριότητες του Γραφείου,

| — | καλή γνώση των ευρωπαϊκών οργάνων, της λειτουργίας και της συνεργασίας τους. |
| --- | --- |

—

καλή γνώση των ευρωπαϊκών οργάνων, της λειτουργίας και της συνεργασίας τους.

γ)   Επικοινωνιακές και διαπραγματευτικές ικανότητες, και ιδίως:

| — | ικανότητα δημιουργίας καλών εργασιακών σχέσεων και αποτελεσματικής και άνετης επικοινωνίας, με διαφανή και ανοικτό τρόπο με όλα τα ενδιαφερόμενα μέρη, |
| --- | --- |

—

ικανότητα δημιουργίας καλών εργασιακών σχέσεων και αποτελεσματικής και άνετης επικοινωνίας, με διαφανή και ανοικτό τρόπο με όλα τα ενδιαφερόμενα μέρη,

| — | σημαντική διαπραγματευτική πείρα σε διεθνές περιβάλλον, |
| --- | --- |

—

σημαντική διαπραγματευτική πείρα σε διεθνές περιβάλλον,

| — | άριστες διαπροσωπικές δεξιότητες και ικανότητα διατήρησης των ενδεδειγμένων σχέσεων με τα όργανα της ΕΕ και τις αρμόδιες αρχές των κρατών μελών, ώστε να εξασφαλίζεται η ορθή λειτουργία του Γραφείου, |
| --- | --- |

—

άριστες διαπροσωπικές δεξιότητες και ικανότητα διατήρησης των ενδεδειγμένων σχέσεων με τα όργανα της ΕΕ και τις αρμόδιες αρχές των κρατών μελών, ώστε να εξασφαλίζεται η ορθή λειτουργία του Γραφείου,

| — | πολύ καλή γνώση της αγγλικής γλώσσας. |
| --- | --- |

—

πολύ καλή γνώση της αγγλικής γλώσσας.

Πρόσθετα προσόντα που θα συνεκτιμηθούν:

| — | Ο πανεπιστημιακός τίτλος που αναφέρεται κατωτέρω θα πρέπει, σε ιδανική περίπτωση, να είναι σε νομικές ή βιολογικές επιστήμες με εξειδίκευση σε θέματα συναφή με τα φυτά, π.χ. βοτανική, γενετική ή βελτίωση των φυτών. |
| --- | --- |

—

Ο πανεπιστημιακός τίτλος που αναφέρεται κατωτέρω θα πρέπει, σε ιδανική περίπτωση, να είναι σε νομικές ή βιολογικές επιστήμες με εξειδίκευση σε θέματα συναφή με τα φυτά, π.χ. βοτανική, γενετική ή βελτίωση των φυτών.

| — | Πείρα που αποκτήθηκε σε πολυπολιτισμικό περιβάλλον. |
| --- | --- |

—

Πείρα που αποκτήθηκε σε πολυπολιτισμικό περιβάλλον.

| — | Γνώση της γαλλικής. |
| --- | --- |

—

Γνώση της γαλλικής.

Οι υποψήφιοι πρέπει (κριτήρια επιλεξιμότητας)

Οι υποψήφιοι θα κριθούν κατά τη φάση επιλογής με βάση τα ακόλουθα κριτήρια, που θα πρέπει να πληρούνται κατά την καταληκτική ημερομηνία υποβολής των αιτήσεων:

| — | Υπηκοότητα: Οι υποψήφιοι πρέπει να είναι υπήκοοι κράτους μέλους της Ευρωπαϊκής Ένωσης. |
| --- | --- |

—

Υπηκοότητα: Οι υποψήφιοι πρέπει να είναι υπήκοοι κράτους μέλους της Ευρωπαϊκής Ένωσης.

| — | Πτυχίο ή δίπλωμα πανεπιστημίου: Οι υποψήφιοι πρέπει να διαθέτουν:






  — | επίπεδο εκπαίδευσης που αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο, όταν η κανονική διάρκεια της πανεπιστημιακής εκπαίδευσης είναι τουλάχιστον τετραετής, ή |
| --- | --- | --- |

—

Πτυχίο ή δίπλωμα πανεπιστημίου: Οι υποψήφιοι πρέπει να διαθέτουν:

—

επίπεδο εκπαίδευσης που αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο, όταν η κανονική διάρκεια της πανεπιστημιακής εκπαίδευσης είναι τουλάχιστον τετραετής, ή

| — | επίπεδο εκπαίδευσης που αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο και σχετική επαγγελματική πείρα τουλάχιστον ενός έτους, όταν η κανονική διάρκεια της πανεπιστημιακής εκπαίδευσης είναι τουλάχιστον τριετής (η εν λόγω μονοετής επαγγελματική πείρα δεν μπορεί να συνυπολογιστεί στην απαιτούμενη κατωτέρω επαγγελματική πείρα μετά την απόκτηση του πανεπιστημιακού τίτλου). |
| --- | --- |

—

επίπεδο εκπαίδευσης που αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο και σχετική επαγγελματική πείρα τουλάχιστον ενός έτους, όταν η κανονική διάρκεια της πανεπιστημιακής εκπαίδευσης είναι τουλάχιστον τριετής (η εν λόγω μονοετής επαγγελματική πείρα δεν μπορεί να συνυπολογιστεί στην απαιτούμενη κατωτέρω επαγγελματική πείρα μετά την απόκτηση του πανεπιστημιακού τίτλου).

| — | Επαγγελματική πείρα: Οι υποψήφιοι πρέπει να διαθέτουν τουλάχιστον 12ετή πείρα μετά την απόκτηση του πανεπιστημιακού τίτλου, σε επίπεδο στο οποίο παρέχουν πρόσβαση τα ανωτέρω προσόντα· από τα 12 έτη επαγγελματικής πείρας, τουλάχιστον τα πέντε έτη πρέπει να έχουν αποκτηθεί στον τομέα των δραστηριοτήτων του Γραφείου. |
| --- | --- |

—

Επαγγελματική πείρα: Οι υποψήφιοι πρέπει να διαθέτουν τουλάχιστον 12ετή πείρα μετά την απόκτηση του πανεπιστημιακού τίτλου, σε επίπεδο στο οποίο παρέχουν πρόσβαση τα ανωτέρω προσόντα· από τα 12 έτη επαγγελματικής πείρας, τουλάχιστον τα πέντε έτη πρέπει να έχουν αποκτηθεί στον τομέα των δραστηριοτήτων του Γραφείου.

| — | Διοικητική πείρα: Από τα 12 έτη επαγγελματικής πείρας, οι υποψήφιοι πρέπει να έχουν τουλάχιστον 5 έτη επαγγελματικής πείρας που να έχουν αποκτηθεί σε διευθυντική ή ανώτερη συμβουλευτική θέση (3). |
| --- | --- |

—

Διοικητική πείρα: Από τα 12 έτη επαγγελματικής πείρας, οι υποψήφιοι πρέπει να έχουν τουλάχιστον 5 έτη επαγγελματικής πείρας που να έχουν αποκτηθεί σε διευθυντική ή ανώτερη συμβουλευτική θέση (3).

| — | Γλώσσες: Οι υποψήφιοι πρέπει να έχουν άριστη γνώση μίας από τις επίσημες γλώσσες της Ευρωπαϊκής Ένωσης και ικανοποιητική γνώση μίας ακόμη από τις εν λόγω γλώσσες στον βαθμό που χρειάζεται για την άσκηση των καθηκόντων τους. Κατά τη διάρκεια των συνεντεύξεων, οι επιτροπές επιλογής θα επαληθεύσουν κατά πόσον οι υποψήφιοι πληρούν την απαίτηση σχετικά με την ικανοποιητική γνώση μιας άλλης επίσημης γλώσσας της ΕΕ. Για τον σκοπό αυτό, μέρος της συνέντευξης μπορεί να διεξαχθεί στην άλλη γλώσσα. |
| --- | --- |

—

Γλώσσες: Οι υποψήφιοι πρέπει να έχουν άριστη γνώση μίας από τις επίσημες γλώσσες της Ευρωπαϊκής Ένωσης και ικανοποιητική γνώση μίας ακόμη από τις εν λόγω γλώσσες στον βαθμό που χρειάζεται για την άσκηση των καθηκόντων τους. Κατά τη διάρκεια των συνεντεύξεων, οι επιτροπές επιλογής θα επαληθεύσουν κατά πόσον οι υποψήφιοι πληρούν την απαίτηση σχετικά με την ικανοποιητική γνώση μιας άλλης επίσημης γλώσσας της ΕΕ. Για τον σκοπό αυτό, μέρος της συνέντευξης μπορεί να διεξαχθεί στην άλλη γλώσσα.

| — | Όριο ηλικίας: Οι υποψήφιοι πρέπει να είναι σε θέση να ολοκληρώσουν, κατά τη λήξη της προθεσμίας υποβολής αιτήσεων, την πλήρη πενταετή θητεία πριν από την ηλικία συνταξιοδότησής τους. Για τους έκτακτους υπαλλήλους της Ευρωπαϊκής Ένωσης, η ηλικία συνταξιοδότησης ορίζεται ως το τέλος του μήνα κατά τον οποίο ο υπάλληλος συμπληρώνει το 66ο έτος της ηλικίας του (βλέπε άρθρο 47 του καθεστώτος που εφαρμόζεται επί του λοιπού προσωπικού της Ευρωπαϊκής Ένωσης (4)). |
| --- | --- |

—

Όριο ηλικίας: Οι υποψήφιοι πρέπει να είναι σε θέση να ολοκληρώσουν, κατά τη λήξη της προθεσμίας υποβολής αιτήσεων, την πλήρη πενταετή θητεία πριν από την ηλικία συνταξιοδότησής τους. Για τους έκτακτους υπαλλήλους της Ευρωπαϊκής Ένωσης, η ηλικία συνταξιοδότησης ορίζεται ως το τέλος του μήνα κατά τον οποίο ο υπάλληλος συμπληρώνει το 66ο έτος της ηλικίας του (βλέπε άρθρο 47 του καθεστώτος που εφαρμόζεται επί του λοιπού προσωπικού της Ευρωπαϊκής Ένωσης (4)).

Ανεξαρτησία και δήλωση συμφερόντων

Ο/Η αντιπρόεδρος θα κληθεί να υποβάλει δήλωση δέσμευσης ότι θα ενεργεί ανεξάρτητα για το δημόσιο συμφέρον, καθώς και δήλωση σχετικά με τα τυχόν συμφέροντα που ενδέχεται να θεωρηθούν επιζήμια για την ανεξαρτησία του/της. Οι υποψήφιοι πρέπει να επιβεβαιώσουν στην αίτησή τους την προθυμία τους να υποβάλουν τις εν λόγω δηλώσεις.

Λόγω της ιδιαίτερης φύσης των καθηκόντων, οι υποψήφιοι που θα κληθούν στις συνεντεύξεις προεπιλογής θα κληθούν να υπογράψουν δήλωση σχετικά με τα τρέχοντα ή μελλοντικά συμφέροντά τους που ενδέχεται να επηρεάσουν την ανεξαρτησία τους.

Σύμφωνα με το άρθρο 16 του κανονισμού υπηρεσιακής κατάστασης (5), οι διατάξεις του οποίου εφαρμόζονται κατ’ αναλογία στους έκτακτους υπαλλήλους, ο/η αντιπρόεδρος μετά την αποχώρησή του/της από την υπηρεσία εξακολουθεί να δεσμεύεται από την υποχρέωση να συμπεριφέρεται με ακεραιότητα και διακριτικότητα όσον αφορά την αποδοχή ορισμένων θέσεων ή ευεργετημάτων.

Το καθήκον αυτό περιλαμβάνει την υποχρέωση να ενημερώνει αρκετά έγκαιρα τον/την πρόεδρο του Γραφείου (αρμόδια για τους διορισμούς αρχή) σχετικά με την πρόθεσή του/της να ασκήσει επαγγελματική δραστηριότητα, αμειβόμενη ή μη, σε διάστημα δύο ετών από την αποχώρησή του/της από την υπηρεσία. Αν η δραστηριότητα αυτή σχετίζεται με τις εργασίες που πραγματοποίησε κατά τα τρία τελευταία χρόνια της θητείας του/της και θα μπορούσε να οδηγήσει σε σύγκρουση με τα νόμιμα συμφέροντα του Γραφείου, η αρμόδια για τους διορισμούς αρχή μπορεί, λαμβάνοντας υπόψη το συμφέρον της υπηρεσίας, είτε να του/της απαγορεύσει την άσκηση της εν λόγω δραστηριότητας είτε να την επιτρέψει υπό τους όρους που θα κρίνει κατάλληλους.

Επιλογή και διορισμός

Σύμφωνα με το άρθρο 43 του κανονισμού (ΕΚ) αριθ. 2100/94 του Συμβουλίου, ο/η αντιπρόεδρος του ΚΓΦΠ διορίζεται από το Συμβούλιο, από κατάλογο υποψηφίων, που προτείνεται από την Επιτροπή αφού ληφθεί η γνώμη του διοικητικού συμβουλίου και κατόπιν διαβουλεύσεων με τον/την πρόεδρο του ΚΓΦΠ.

Η Ευρωπαϊκή Επιτροπή θα καταρτίσει τον εν λόγω κατάλογο σύμφωνα με τις οικείες διαδικασίες επιλογής και πρόσληψης (βλέπε και το έγγραφο σχετικά με την ακολουθητέα πολιτική όσον αφορά τους ανώτερους υπαλλήλους — Document on Senior Officials Policy). Για τον σκοπό αυτό, η Επιτροπή συγκροτεί επιτροπή προεπιλογής, η οποία θα καλέσει σε συνέντευξη τους υποψηφίους που πληρούν τις απαιτήσεις επιλεξιμότητας που αναφέρονται ανωτέρω και που έχουν τα καλύτερα προσόντα ως προς τα κριτήρια επιλογής που αναφέρονται ανωτέρω.

Η επιτροπή προεπιλογής θα προτείνει τους υποψηφίους που πληρούν περισσότερο τα προαναφερθέντα κριτήρια για περαιτέρω συνεντεύξεις με τη συμβουλευτική επιτροπή διορισμών της Ευρωπαϊκής Επιτροπής (ΣΕΔ). Οι υποψήφιοι θα υποβληθούν σε δοκιμασία σε κέντρο αξιολόγησης το οποίο διαχειρίζονται εξωτερικοί σύμβουλοι προσλήψεων. Οι υποψήφιοι που θα προεπιλεγούν από τη ΣΕΔ θα κληθούν κατόπιν σε συνέντευξη με το μέλος της Επιτροπής που είναι αρμόδιο για θέματα υγείας και ασφάλειας των τροφίμων.

Μετά τις συνεντεύξεις αυτές, η Ευρωπαϊκή Επιτροπή θα εγκρίνει τον κατάλογο των καταλληλότερων υποψηφίων, ο οποίος θα υποβληθεί στο Συμβούλιο. Το Συμβούλιο θα καλέσει σε συνέντευξη τους υποψηφίους, πριν να διορίσει τον/την αντιπρόεδρο από τους προεπιλεγέντες από την Επιτροπή. Η ένταξη στον κατάλογο αυτόν δεν εξασφαλίζει διορισμό.

Οι υποψήφιοι ενδέχεται να κληθούν και σε άλλες συνεντεύξεις και/ή δοκιμασίες, πέραν εκείνων που αναφέρονται ανωτέρω.

Για λειτουργικούς λόγους και για να ολοκληρωθεί η διαδικασία επιλογής το ταχύτερο δυνατόν, προς το συμφέρον τόσο των υποψηφίων όσο και της Επιτροπής, η διαδικασία επιλογής θα πραγματοποιηθεί αποκλειστικά στην αγγλική γλώσσα (6).

Ισότητα ευκαιριών

Η Ευρωπαϊκή Ένωση εφαρμόζει πολιτική ίσων ευκαιριών και απαγόρευσης των διακρίσεων, σύμφωνα με το άρθρο 1δ του κανονισμού υπηρεσιακής κατάστασης (7). Μεριμνά ιδιαίτερα για την αποφυγή οποιασδήποτε μορφής διακρίσεων στις διαδικασίες πρόσληψης και ενθαρρύνει ενεργά την υποβολή αιτήσεων από γυναίκες.

Όροι απασχόλησης

Ο/Η αντιπρόεδρος του Γραφείου θα διοριστεί ως έκτακτος υπάλληλος στον βαθμό AD 12, σύμφωνα με το άρθρο 2 στοιχείο α) του καθεστώτος που εφαρμόζεται επί του λοιπού προσωπικού της Ευρωπαϊκής Ένωσης (8) για περίοδο πέντε ετών, η οποία μπορεί να παραταθεί μία φορά.

Ο τόπος υπηρεσίας είναι η Angers (Γαλλία), όπου έχει την έδρα του το Γραφείο. Ο/η αντιπρόεδρος αναμένεται να αναλάβει καθήκοντα την 1η Απριλίου 2017.

Διαδικασία υποβολής αίτησης

Πριν να υποβάλετε την αίτησή σας, θα πρέπει να ελέγξετε προσεκτικά αν πληροίτε όλα τα κριτήρια επιλεξιμότητας, ιδίως όσον αφορά το είδος του διπλώματος/πτυχίου και την απαιτούμενη επαγγελματική πείρα, καθώς και τις γλωσσικές σας ικανότητες. Οι υποψήφιοι που δεν πληρούν κάποιο από τα εν λόγω κριτήρια επιλεξιμότητας αποκλείονται αυτόματα από τη διαδικασία επιλογής.

Αν επιθυμείτε να υποβάλετε αίτηση υποψηφιότητας, πρέπει να εγγραφείτε μέσω του διαδικτύου στον δικτυακό τόπο

https://ec.europa.eu/dgs/human-resources/seniormanagementvacancies/

και να ακολουθήσετε τις οδηγίες σχετικά με τα διάφορα στάδια της διαδικασίας.

Πρέπει να διαθέτετε έγκυρη διεύθυνση ηλεκτρονικού ταχυδρομείου. Η διεύθυνση αυτή θα χρησιμοποιηθεί για την επιβεβαίωση της δημιουργίας του λογαριασμού σας και για την ενημέρωσή σας σχετικά με το αποτέλεσμα της διαδικασίας επιλογής. Παρακαλείστε να ενημερώσετε την Ευρωπαϊκή Επιτροπή σχετικά με οποιαδήποτε αλλαγή της ηλεκτρονικής σας διεύθυνσης.

Για τη συμπλήρωση της αίτησης υποψηφιότητας, απαιτείται η τηλεφόρτωση βιογραφικού σημειώματος σε μορφότυπο PDF και η σύνταξη, ηλεκτρονικά, επιστολής εκδήλωσης ενδιαφέροντος (έως 8 000 χαρακτήρες). Για λειτουργικούς λόγους και για να ολοκληρωθεί η διαδικασία επιλογής το συντομότερο δυνατόν, προς το συμφέρον τόσο των υποψηφίων όσο και της Επιτροπής, το βιογραφικό σημείωμα και η επιστολή εκδήλωσης ενδιαφέροντος θα πρέπει να συνταχθούν αποκλειστικά στην αγγλική, γαλλική ή γερμανική γλώσσα.

Όταν ολοκληρώσετε τη διαδικασία ηλεκτρονικής εγγραφής σας, θα λάβετε ηλεκτρονικό μήνυμα που επιβεβαιώνει ότι η αίτησή σας καταχωρίστηκε. Το μήνυμα θα περιλαμβάνει επίσης έναν αριθμό εγγραφής, που θα είναι ο αριθμός αναφοράς σας για όλα τα θέματα που αφορούν την αίτησή σας. Αν δεν λάβετε μήνυμα επιβεβαίωσης, η αίτησή σας δεν έχει καταχωριστεί!

Επισημαίνεται ότι δεν μπορείτε να παρακολουθείτε την πρόοδο της αίτησής σας μέσω του διαδικτύου. Θα ενημερώνεστε απευθείας σχετικά με την πορεία της αίτησής σας. Η διαδικασία επιλογής, συμπεριλαμβανομένης της αλληλογραφίας με τις επιτροπές επιλογής κατά τη διάρκεια της εν λόγω διαδικασίας, θα διενεργηθεί στην αγγλική γλώσσα (9).

Αν πάσχετε από κάποια αναπηρία που δεν σας επιτρέπει να εγγραφείτε ηλεκτρονικά, μπορείτε να υποβάλετε την αίτησή σας (βιογραφικό σημείωμα και επιστολή εκδήλωσης ενδιαφέροντος) σε έντυπη μορφή και να την αποστείλετε με συστημένη επιστολή στην ακόλουθη διεύθυνση: European Commission, Directorate-General for Human Resources and Security, Unit for Executive Staff and CCA Secretariat, SC11 8/59, 1049 Bruxelles/Brussel, BELGIQUE/BELGIË, αναφέροντας σαφώς την ένδειξη: Vacancy for a Vice-President of the CPVO (COM/2016/20015). Η επιστολή πρέπει να ταχυδρομηθεί το αργότερο μέχρι την καταληκτική ημερομηνία εγγραφής. Κάθε μεταγενέστερη επικοινωνία ανάμεσα σε εσάς και την Ευρωπαϊκή Επιτροπή θα γίνεται ταχυδρομικώς. Στην περίπτωση αυτή, πρέπει να επισυνάψετε στο βιογραφικό σας σημείωμα και στην επιστολή εκδήλωσης ενδιαφέροντος πιστοποιητικό αναγνωρισμένου φορέα με το οποίο πιστοποιείται η αναπηρία σας. Θα πρέπει επίσης να περιγράψετε, σε χωριστό φύλλο χαρτιού, τις τυχόν ειδικές ρυθμίσεις που θεωρείτε αναγκαίες για να διευκολυνθεί η συμμετοχή σας στη διαδικασία επιλογής.

Αν χρειάζεστε περισσότερες πληροφορίες ή αν αντιμετωπίσετε τεχνικά προβλήματα, παρακαλείστε να αποστείλετε μήνυμα στη διεύθυνση ηλεκτρονικού ταχυδρομείου HR-MANAGEMENT-ONLINE@ec.europa.eu

Καταληκτική ημερομηνία

Η προθεσμία εγγραφής λήγει στις 29 Σεπτεμβρίου 2016, στις 12:00 το μεσημέρι ώρα Βρυξελλών. Μετά την παρέλευση αυτού του χρονικού ορίου δεν θα υπάρχει πλέον δυνατότητα ηλεκτρονικής εγγραφής.

Η έγκαιρη ηλεκτρονική εγγραφή αποτελεί ευθύνη του υποψηφίου. Σας συνιστούμε ιδιαίτερα να μην περιμένετε μέχρι τις τελευταίες ημέρες για να εγγραφείτε, δεδομένου ότι τυχόν μεγάλος φόρτος κίνησης δεδομένων ή τυχόν πρόβλημα στη σύνδεση με το διαδίκτυο μπορεί να προκαλέσει διακοπή της διαδικασίας ηλεκτρονικής εγγραφής πριν από την ολοκλήρωσή της και να σας αναγκάσει να επαναλάβετε την όλη διαδικασία. Μετά τη λήξη της προθεσμίας εγγραφής, δεν θα υπάρχει πλέον δυνατότητα εισαγωγής στοιχείων. Οι εκπρόθεσμες αιτήσεις εγγραφής δεν γίνονται δεκτές.

Σημαντική πληροφορία για τους υποψηφίους

Υπενθυμίζεται στους υποψηφίους ότι οι εργασίες των επιτροπών επιλογής είναι απόρρητες. Απαγορεύεται στους υποψηφίους ή οποιαδήποτε τρίτα πρόσωπα που ενεργούν εξ ονόματός τους να έλθουν απευθείας ή έμμεσα σε επαφή με τα μέλη των εν λόγω επιτροπών.

Προστασία δεδομένων προσωπικού χαρακτήρα

Η Ευρωπαϊκή Επιτροπή (κατά την προκαταρκτική φάση) και στη συνέχεια το Συμβούλιο και το ΚΓΦΠ θα μεριμνήσουν ώστε τα προσωπικά δεδομένα των υποψηφίων να αντιμετωπίζονται όπως απαιτείται από τον κανονισμό (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (10).

---

(1)  ΕΕ L 227 της 1.9.1994, σ. 1.

(2)  ΕΕ L 8 της 11.1.2008, σ. 2.

(3)  Στο βιογραφικό τους σημείωμα οι υποψήφιοι θα πρέπει να αναφέρουν, τουλάχιστον για τα εν λόγω πέντε έτη κατά τα οποία απέκτησαν πείρα σε διευθυντική ή ανώτερη συμβουλευτική θέση, τα ακόλουθα: 1) τον τίτλο και τα καθήκοντά τους, 2) τον αριθμό των ανώτερων και κατώτερων βαθμίδων ιεραρχίας, καθώς και τον αριθμό των ομοτίμων τους στην ίδια βαθμίδα ιεραρχίας και 3) για τα διευθυντικά καθήκοντα, τον αριθμό υπαλλήλων τους οποίους διοικούσαν στις θέσεις αυτές και το μέγεθος του προϋπολογισμού που διαχειρίστηκαν.

(4)  Κανονισμός περί της υπηρεσιακής καταστάσεως των υπαλλήλων της Ευρωπαϊκής Ένωσης και καθεστώς που εφαρμόζεται επί του λοιπού προσωπικού της Ένωσης, σ. 206.

http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:EL:PDF

(5)  Κανονισμός περί της υπηρεσιακής καταστάσεως των υπαλλήλων της Ευρωπαϊκής Ένωσης και καθεστώς που εφαρμόζεται επί του λοιπού προσωπικού της Ένωσης, σ. 21.

(6)  Η επιτροπή επιλογής φροντίζουν να μη δοθεί αδικαιολόγητο πλεονέκτημα σε υποψηφίους οι οποίοι έχουν τη γλώσσα αυτή ως μητρική.

(7)  Κανονισμός περί της υπηρεσιακής καταστάσεως των υπαλλήλων της Ευρωπαϊκής Ένωσης και καθεστώς που εφαρμόζεται επί του λοιπού προσωπικού της Ένωσης, σ. 12.

http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:EL:PDF

(8)  Κανονισμός περί της υπηρεσιακής καταστάσεως των υπαλλήλων της Ευρωπαϊκής Ένωσης και καθεστώς που εφαρμόζεται επί του λοιπού προσωπικού της Ένωσης, σ. 187.

(9)  Οι επιτροπές επιλογής φροντίζουν να μη δοθεί αδικαιολόγητο πλεονέκτημα σε υποψηφίους οι οποίοι έχουν τη γλώσσα αυτή ως μητρική.

(10)  ΕΕ L 8 της 12.1.2001, σ. 1.

---